**Pamplona** (baskiksi *Iruñea* tai Iruña¹) on Espanjan Navarran pääkaupunki. Sen väkiluku on noin 196 000 (2016). Pamplona on tunnettu vuosittain 6.–14. heinäkuuta järjestettävästä San Fermínin festivaalista ja erityisesti 7. heinäkuuta tapahtuvasta härkäjuoksusta.

100-luvulta Pamplona oli roomalainen kaupunki nimeltä Pompeiopolis. Perimätiedon mukaan sen perusti Gnaeus Pompeius Magnus 75 eaa. Sen valloittivat visigootit 409 ja se toimi piispanistuimena 600-luvun loppuun, jolloin maurit valloittivat sen, jolloin nimi muuttui muotoon Banbalūnah. Pyhä Fermin oli ensimmäinen kaupungin piispa. Tehtyään sotaretken Zaragozaan Kaarle Suuri tuhosi kaupungin muurit 778. Abd ar-Rahman I valloitti sen takaisin 781.

Tradition mukaan baski Enneco Aresta kapinoi frankkeja vastaan 824 ja julistettiin Pamplonan kuninkaaksi. Abd ar-Rahman III tuhosi kaupungin 924, jonka jälkeen siitä jäi jäljelle vain pieni kylä, jota alettiin kutsua nimellä Iruña ja myöhemmin Naverrería. 800-luvulta 1100-luvulle Navarra tunnettiin Pamplonan kuningaskuntana. Navarran kuningaskunnan pääkaupunki Pamplona oli vuoteen 1512, jolloin se liitettiin Espanjaan. Filip II:n rakentama linna teki 1571 Pamplonasta vahvimmin puolustetun kaupungin pohjoisessa. Ensimmäisen karlistisodan jälkeen Navarran kuningaskunta lopetettiin ja Navarrasta tuli maakunta.

Pamplonassa on kaksi yliopistoa. Opus Dein 1951 perustama Universidad de Navarra, valtiollinen 1987 perustettu Universidad Pública de Navarra, sekä UNEDin paikalliset laitokset.

Teollisuuteen kuuluu autoteollisuutta (Volkswagen), energia, rakennusmateriaalit, metallurgia, paperi- ja elintarviketeollisuutta.

Kaupungin katedraali on rakennettu 1387–1525 ja sen uusklassinen fasadi on Ventura Rodríguezin työtä (1783). Kirkossa on Kaarle III:n hauta. Pyhän Saturnino Tolosalaisen kirkko on peräisin 1200-luvulta, raatihuone 1600-luvulta.

Ernest Hemingway teki Pamplonaa tunnetuksi romaaneissaan ja hänen mukaansa on nimetty katu, *Paseo de Hemingway*. Kaupungista on kotoisin jalkapalloseura Club Atlético Osasuna, joka pelaa Espanjan La Ligassa.

Huomautukset
------------

¹ Baskin kielen instituutti suosittaa nimeä *Iruñea*, mutta Navarran hallitus on hyväksynyt nimen *Iruña*.

Kuvia
-----

* Río Arga kuvattuna Arrotxapean (esp. Rochapea) kaupunginosassa.Río Arga kuvattuna Arrotxapean (esp. Rochapea) kaupunginosassa.
* Gazteluko Plaza (esp. Plaza del Castillo)Gazteluko Plaza (esp. Plaza del Castillo)
* Pamplonan kaupungintaloPamplonan kaupungintalo
* Portal NuevoPortal Nuevo
* Estafeta KaleaEstafeta Kalea
* Parque de la TaconeraParque de la Taconera
* Baluarte-kongressikeskusBaluarte-kongressikeskus
* San Zernin elizia (esp. Iglesia San Saturnino)San Zernin elizia (esp. Iglesia San Saturnino)
* San Fermín -festivaaliSan Fermín -festivaali
* Pamplonan katedraalin julkisivuaPamplonan katedraalin julkisivua

Lähteet
-------

1. ↑
2. ↑  Instituto Nacional de Estadística
3. ↑  Fiestas of San Fermin Tursm in Navarra
4. ↑  Universidad de Navarra (englanniksi) (espanjaksi)
5. ↑  Public University of Navarre  (espanjaksi) (englanniksi)
6. ↑  St Mary's Cathedral Kingdeom of Navarre

Aiheesta muualla
----------------

* Kuvia tai muita tiedostoja aiheesta **Pamplona** Wikimedia Commonsissa

* Ayuntamiento de Pamplona (baskiksi) (englanniksi) (espanjaksi)